Diari Oficial de la Generalitat Valenciana


Sumari del DOGV 6926, del 19-12-2012 (2012/11342)

RESOLUCIÓ de 12 de desembre de 2012, de la presidenta de CulturArts Generalitat, per la qual es concedixen i es dóna publicitat a les ajudes als sectors del teatre, la dansa i el circ per a l'any 2012 i s'amplia el termini de presentació de la justificació de les ajudes.
-------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6926

Data del DOGV
:   19-12-2012

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2012/11019


Data del document
:   12-12-2012

Organisme emissor
:   Culturarts Generalitat

Tipus de document
:   Resolució

Correcció d'errades

Anàlisi jurídica

 Descriptors 

:   * Culturarts Generalitat
    * ajuda pública

RESOLUCIÓ de 12 de desembre de 2012, de la presidenta de CulturArts Generalitat, per la qual es concedixen i es dóna publicitat a les ajudes als sectors del teatre, la dansa i el circ per a l'any 2012 i s'amplia el termini de presentació de la justificació de les ajudes. [2012/11430]  
La Resolució de 22 d'octubre de 2012, de la presidenta de Teatres de la Generalitat Valenciana, va convocar concurs públic per a la concessió d'ajudes als sectors del teatre, la dansa i el circ per a l'any 2012 (DOCV 6891, de 29.10.2012), i es van aprovar les bases per la qual es regix.  
D'acord amb el que establix la base octava de la Resolució de convocatòria, la comissió de valoració constituïda a este efecte ha avaluat les sol·licituds d'acord amb els criteris, les formes i les prioritats establits en les bases per a cada modalitat i ha emés l'informe corresponent. La Direcció General de CulturArts, en qualitat de òrgan instructor del procediment de concessió, a la vista dels expedients i de l'informe de la comissió, ha formulat proposta de resolució definitiva de 10 de desembre de 2012.  
La base dotze, punt dos, de l'esmentada Resolució de convocatòria de data 22 d'octubre de 2012, establix que els beneficiaris han de justificar la subvenció aportant determinada documentació fins al 21 de desembre de 2012 i la documentació restant fins al 28 de febrer de 2013. No obstant això, a causa de la proximitat de la primera data indicada per a presentar la documentació justificativa, s'estima necessari ampliar el termini d'esta.  
Vist l'informe de la comissió de valoració i la proposta de la direcció general CulturArts Generalitat, i de conformitat amb el que establix la base octava de la convocatòria, resolc:  
  
Primer  
Concedir una subvenció als sol·licitants que apareixen relacionats en l'annex I per la quantia que s'hi determina. Les ajudes aniran destinades a sufragar els gastos corrents generats per les activitats artístiques realitzades en funció de la modalitat d'ajuda i del projecte presentat. Les ajudes seran finançades amb càrrec als crèdits del capítol IV, línia de subvenció SE000049, del pressupost de l'exercici econòmic de 2012 de Teatres de la Generalitat.  
  
Segon  
Denegar les ajudes als projectes que han presentat els sol·licitants que es relacionen en l'annex II pels motius que s'hi indiquen.  
  
  
Tercer  
Donar publicitat a les subvencions concedides en compliment de l'article 18.1 de la Llei 38/2003, de 17 de novembre, General de Subvencions.  
  
Quart  
Ampliar el termini del 21 de desembre de 2012 de presentació de determinada documentació justificativa de les ajudes convocades mitjançant la Resolució de 22 d'octubre de 2012, fins al 28 de desembre de 2012.  
De conformitat amb el que disposen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, contra la present resolució, que posa fi a la via administrativa, es podrà interposar un recurs potestatiu de reposició o plantejar directament recurs contenciós administratiu en els terminis i davant dels òrgans que s'indiquen a continuació, sense perjuí que s'utilitze qualsevol altra via que es considere oportuna:  
  
a) El recurs de reposició ha d'interposar-se davant de l'òrgan que dicta este acte en el termini d'un mes a comptar de l'endemà de la seua publicació.  
b) El recurs contenciós administratiu ha de presentar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la publicació.  
  
València, 12 de desembre de 2012.- La presidenta de CulturArts Generalitat: María José Catalá Verdet.  
  
  
ANNEX I   
  
Relació d'ajudes que es concedixen  
  
  
  
  
ANNEX II  
  
Relació d'ajudes que es desestimen  
  
